A4-0358/97

Πρόταση σύστασης του Συμβουλίου που αφορά την ευρωπαϊκή συνεργασία στον τομέα της διασφάλισης της ποιότητας στην τριτοβάθμια εκπαίδευση (COM(97)0159 - C4-0263/97 - 97/0121(SYN))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Τέταρτη αιτιολογική σκέψη

>Αρχικό κείμενο>

ότι ένα από τα «βασικά θέματα» στις απαντήσεις στο υπόμνημα της Επιτροπής για την τριτοβάθμια εκπαίδευση υπογραμμίζει, μεταξύ άλλων, ότι η παλιά αντίληψη που έγκειται στο ότι πρέπει να υπάρχει ποιοτική ιεράρχηση των εκπαιδευτικών ιδρυμάτων των οποίων τα διπλώματα θεωρούνται, κατά παράδοση, ως εισητήριο για την κοινωνική ένταξη, αλλά η αντίληψη αυτή καθίσταται όλο και πιο παρωχημένη[semigr ] ότι υπάρχει ήδη η τάση για την επιμονή στην ποιότητα σε όλα τα επίπεδα του εκπαιδευτικού συστήματος και στο εσωτερικό κάθε ιδρύματος[semigr ] ότι η ποιότητα πρέπει να εξασφαλίζεται σε όλα τα επίπεδα και σε όλους τους τομείς ενώ οι διαφορές θα πρέπει να περιορίζονται στους στόχους, τις μεθόδους και τη ζήτηση[semigr ] ότι υπάρχει ευνοϊκή στάση όσον αφορά την εισαγωγή αποτελεσματικών και αποδεκτών μεθόδων αξιολόγησης της ποιότητας, βασισμένων στην ευρωπαϊκή συνεργασία και στις διακρατικές ανταλλαγές εμπειριών, οι οποίες δίνουν έμφαση στο ρόλο της αξιολόγησης για τη στρατηγική διαχείριση, καθώς και στην πολιτιστική διάσταση της αξιολόγησης[semigr ]

>Κείμενο μετά την ψηφοφορία στο ΕΚ>

ότι ένα από τα «βασικά θέματα» στις απαντήσεις στο υπόμνημα της Επιτροπής για την τριτοβάθμια εκπαίδευση υπογραμμίζει, μεταξύ άλλων, ότι η ποιότητα πρέπει να εξασφαλίζεται σε όλα τα επίπεδα και σε όλους τους τομείς ενώ οι διαφορές θα πρέπει να περιορίζονται στους στόχους, τις μεθόδους και τη ζήτηση[semigr ] ότι υπάρχει ευνοϊκή στάση όσον αφορά την εισαγωγή αποτελεσματικών και αποδεκτών μεθόδων αξιολόγησης της ποιότητας, βασισμένων στην ευρωπαϊκή συνεργασία και στις διακρατικές ανταλλαγές εμπειριών, οι οποίες δίνουν έμφαση στο ρόλο και στην πολιτιστική διάσταση της αξιολόγησης[semigr ]

(Τροπολογία 2)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

ότι, λόγω των πολλών διαφορετικών ιδρυμάτων στα διάφορα κράτη μέλη, θα πρέπει να υπάρξει συνεννόηση ως προς την έννοια του «ιδρύματος τριτοβάθμιας εκπαίδευσης» για την οποία γίνεται λόγος στη σύσταση[semigr ]

(Τροπολογία 3)

Έκτη αιτιολογική σκέψη

>Αρχικό κείμενο>

ότι τα ιδρύματα τριτοβάθμιας εκπαίδευσης οφείλουν όχι μόνο να ανταποκρίνονται στις εκπαιδευτικές και επαγγελματικές απαιτήσεις μιας παγκόσμιας «κοινωνίας της γνώσης» αλλά επίσης να απαντούν στα κοινωνικά προβλήματα σε εθνικό επίπεδο[semigr ] ότι, ως εκ τούτου, καταβάλλουν προσπάθειες ώστε οι υπηρεσίες που παρέχουν να διαθέτουν τις απαιτούμενες ιδιότητες, αναλαμβάνοντας νέες πρωτοβουλίες (είτε μεμονωμένα είτε συνεργαζόμενα στο πλαίσιο ενώσεων στον τομέα της τριτοβάθμιας εκπαίδευσης), προκειμένου να διασφαλίσουν την ποιότητα της διδασκαλίας[semigr ]

>Κείμενο μετά την ψηφοφορία στο ΕΚ>

ότι τα ιδρύματα τριτοβάθμιας εκπαίδευσης οφείλουν να ανταποκρίνονται στις νέες εκπαιδευτικές και κοινωνικές απαιτήσεις μιας παγκόσμιας «κοινωνίας της γνώσης» και στις εξελίξεις που απορρέουν απάυτές[semigr ] ότι, ως εκ τούτου, καταβάλλουν προσπάθειες ώστε οι υπηρεσίες που παρέχουν να διαθέτουν τις απαιτούμενες ιδιότητες, αναλαμβάνοντας νέες πρωτοβουλίες (είτε μεμονωμένα είτε συνεργαζόμενα στο πλαίσιο ενώσεων στον τομέα της τριτοβάθμιας εκπαίδευσης), προκειμένου να βελτιώσουν την ποιότητα της διδασκαλίας[semigr ]

(Τροπολογία 4)

Αιτιολογική σκέψη 6α (νέα)

>Κείμενο μετά την ψηφοφορία στο ΕΚ>

ότι τα ιδρύματα τριτοβάθμιας εκπαίδευσης πρέπει να ελέγχουν διαρκώς εάν οι σπουδές που προσφέρουν ανταποκρίνονται στις μεταβαλλόμενες κοινωνικές τάσεις και απαιτήσεις ποιότητας στην αγορά εργασίας, εις τρόπον ώστε να συνάγουν τα απαραίτητα συμπεράσματα όσον αφορά το περιεχόμενο των σπουδών, την οργάνωσή τους, καθώς και τη σχέση που συνδέει την έρευνα και τη διδασκαλία με την πρακτική άσκηση[semigr ]

(Τροπολογία 5)

Έβδομη αιτιολογική σκέψη

>Αρχικό κείμενο>

ότι ολοένα και πιο δεσμευτικές απαιτήσεις που απορρέουν από το άνοιγμα στον κόσμο και τη μαζική εκπαίδευση, θέτουν τις κρατικές αρχές σε όλα τα κράτη μέλη ενώπιον μιας νέας πρόκλησης που είναι η προσαρμογή των συστημάτων τριτοβάθμιας εκπαίδευσης και των σχέσεών τους με το κράτος και την κοινωνία, τηρώντας τα υφιστάμενα ακαδημαϊκά πρότυπα και αξίες αλλά και ενισχύοντας την αυτονομία και την υπευθυνότητα των ιδρυμάτων[semigr ]

>Κείμενο μετά την ψηφοφορία στο ΕΚ>

ότι οι αλλαγές στον τεχνολογικό και οικονομικό τομέα, καθώς και οι συνέπειές τους στην αγορά εργασίας δημιουργούν νέες προκλήσεις για τα ιδρύματα τριτοβάθμιας εκπαίδευσης: υπό ολοένα και δυσχερέστερες συνθήκες, όπως είναι ο αυξανόμενος αριθμός των φοιτητών και η ταυτόχρονη ανεπάρκεια των πόρων, καλούνται να διασφαλίζουν στους φοιτητές μια εκπαίδευση προσαρμοσμένη στις ανάγκες του μέλλοντος, και να τους προετοιμάζουν κατάλληλα για να ανταποκριθούν στις απαιτήσεις της αγοράς εργασίας[semigr ] ότι, προκειμένου τα ιδρύματα τριτοβάθμιας εκπαίδευσης να μπορέσουν να ανταποκριθούν σε αυτές τις προκλήσεις, τα ακαδημαϊκά πρότυπα και αξίες πρέπει να εξετασθούν αλλά και να ενισχυθεί η αυτονομία και η υπευθυνότητα των ιδρυμάτων[semigr ]

(Τροπολογία 6)

Ένατη αιτιολογική σκέψη

>Αρχικό κείμενο>

ότι το λευκό βιβλίο για την ανάπτυξη, την ανταγωνιστικότητα και την απασχόληση, χαρακτηρίζει ως αδυναμία σε ευρωπαϊκό επίπεδο την απουσία ενός ανοικτού εκπαιδευτικού χώρου στην Κοινότητα, η οποία απορρέει από την έλλειψη διαφάνειας του συστήματος των ειδικοτήτων[semigr ] ότι θεωρεί ότι ο πλούτος των εθνών βασίζεται με αυξανόμενο ρυθμό στη δημιουργία και την αξιοποίηση των γνώσεων και ότι στα βασικά στοιχεία της ανταγωνιστικότητας έχει περίοπτη θέση η ποιότητα της εκπαίδευσης και της κατάρτισης καθώς και ο τρόπος με τον οποίο οι οργανώσεις της κοινωνίας είναι σε θέση να απαντούν, μέσω των στρατηγικών τους, στις αλλαγές της κοινωνίας[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 7)

Δέκατη αιτιολογική σκέψη

>Αρχικό κείμενο>

ότι το λευκό βιβλίο «Διδασκαλία και μάθηση» και η έννοια της «κοινωνίας της γνώσης» στην οποία βασίζεται, δίνουν έμφαση στο ρόλο της εκπαίδευσης και της κατάρτισης ως «βασικών συνιστωσών για την αυτογνωσία, το αίσθημα συμμετοχής, την κοινωνική πρόοδο και την αυτοεκπλήρωση» και στο γεγονός ότι «οι ικανότητες μάθησης και η κατοχή θεμελιωδών γνώσεων θα καθορίζουν σταδιακά όλο και περισσότερο τη θέση του ατόμου σε σχέση με τους άλλους στις κοινωνικές του σχέσεις»[semigr ] ότι οι κοινωνικές και πολιτιστικές λειτουργίες της εκπαίδευσης και της κατάρτισης, αφενός, και οι οικονομικές τους λειτουργίες, αφετέρου, συνδέονται άρρηκτα και ότι συνεπώς οι ανάγκες όσον αφορά την ποιότητα της εκπαίδευσης και της κατάρτισης είναι εξίσου πολυδιάστατες και ζωτικής σημασίας για τους ευρωπαίους πολίτες[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 8)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

ότι, ενόψει της αναμενόμενης διεύρυνσης της ΕΕ προς ανατολάς, τα συνδεδεμένα κράτη της Κεντρικής και Ανατολικής Ευρώπης θα πρέπει ήδη από τώρα να εξετάσουν τα ειδικά τους προβλήματα και να συμμετάσχουν στην ανάπτυξη των διαδικασιών αξιολόγησης και στη δημιουργία του δικτύου[semigr ]

(Τροπολογίες 41 και 9)

Αιτιολογική σκέψη 10β (νέα)

>Αρχικό κείμενο>

ότι το Πράσινο Βιβλίο της Επιτροπής για τη διακρατική κινητικότητα εκθέτει τις δυσκολίες που συναντούν οι σπουδαστές που επιθυμούν να συνεχίσουν τις σπουδές τους σε διακρατική βάση και τονίζει ότι μια ποιοτική εκπαίδευση που δίνει στους ανθρώπους τη δυνατότητα να ικανοποιήσουν τα ευρωπαϊκά και παγκόσμια πρότυπα και να επωφεληθούν από την ελεύθερη κυκλοφορία στην Κοινότητα, οφείλει να βασίζεται στη διακρατική κινητικότητα[semigr ]

>Κείμενο μετά την ψηφοφορία στο ΕΚ>

ότι η προώθηση της κινητικότητας περιλαμβάνεται στα άρθρα 126 και 127 της Συνθήκης ως διακηρυγμένος στόχος της Κοινότητας. Το πράσινο βιβλίο της Επιτροπής για τη διασυνοριακή κινητικότητα διερευνά τα βασικά νομικά, διοικητικά και πραγματικά εμπόδια που συναντούν οι σπουδαστές όταν επιθυμούν να σπουδάσουν σε άλλο κράτος μέλος, και προτείνει μέτρα για τη βελτίωση της κινητικότητας. Τονίζει ότι μια ποιοτική εκπαίδευση που δίνει στους ανθρώπους τη δυνατότητα να ικανοποιήσουν τα ευρωπαϊκά και παγκόσμια πρότυπα και να επωφεληθούν από την ελεύθερη κυκλοφορία στην Κοινότητα, οφείλει να βασίζεται στη διακρατική κινητικότητα[semigr ]

(Τροπολογία 10)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι τα συστήματα αξιολόγησης της ποιότητας δίνουν στα ιδρύματα τριτοβάθμιας εκπαίδευσης τη δυνατότητα να διασφαλίζουν και επανεξετάζουν την ποιότητα της εκπαίδευσής τους[semigr ] ότι στόχος τους θα πρέπει να είναι, συνεπώς, η αξιολόγηση σε έναν συγκεκριμένο τομέα[semigr ] ότι στις εκθέσεις σχετικά με τη διδασκαλία και τις σπουδές θα πρέπει να λαμβάνεται υπόψη και η ευρωπαϊκή διάσταση των σπουδών, ενώ για ορισμένους τομείς θα ήταν δυνατή και η διεξαγωγή ευρωπαϊκών αξιολογήσεων[semigr ] ότι οι αξιολογήσεις αυτές θα πρέπει να προβλέπουν διαδικασία δύο φάσεων εσωτερικής και εξωτερικής αξιολόγησης[semigr ] ότι για τις αξιολογήσεις σε ευρωπαϊκό επίπεδο δεν θα πρέπει να προβλεφθούν κεντρικά καθοριζόμενα κριτήρια αξιολόγησης, αλλά τα κράτη μέλη και τα ιδρύματά τους στην τριτοβάθμια εκπαίδευση θα μπορούσαν να συμφωνήσουν σε κριτήρια τα οποία να μπορούν να ικανοποιηθούν στα κράτη μέλη κατά τρόπον ώστε να τηρούνται οι ιδιαιτερότητες και οι παραδόσεις κάθε κράτους[semigr ] ότι οι αντιδράσεις της αγοράς εργασίας αποτελούν ένα - αν και όχι το μόνο - δείκτη ποιότητας της τριτοβάθμιας εκπαίδευσης και ότι, συνεπώς, καθίσταται αναγκαίος ένας διαρκής διάλογος όλων των εμπλεκομένων και των φορέων λήψης αποφάσεων της κοινωνίας, ιδίως για την επανασύνδεση με μία προσανατολισμένη προς το μέλλον συζήτηση για την ποιότητα στην επιστήμη, τη διοίκηση και τη βιομηχανία, καθώς και ένας διάλογος με τους κοινωνικούς εταίρους, έτσι ώστε να υπάρξει προσαρμογή των προτύπων ποιότητας στα ιδρύματα τριτοβάθμιας εκπαίδευσης προς το συμφέρον των πτυχιούχων και να μετράται η επιτυχία με βάση τους στόχους των ιδρυμάτων αυτών[semigr ]

(Τροπολογία 11)

Αιτιολογική σκέψη 11β (νέα)

>Κείμενο μετά την ψηφοφορία στο ΕΚ>

ότι τα συστήματα διασφάλισης της ποιότητας πρέπει να παραμείνουν ευέλικτα και ευπροσάρμοστα στα νέα δεδομένα, τα οποία προκύπτουν από τις περαιτέρω εξελίξεις στη διάρθρωση και τους στόχους των ιδρυμάτων τριτοβάθμιας εκπαίδευσης στα κράτη μέλη[semigr ]

(Τροπολογία 12)

Αιτιολογική σκέψη 11γ (νέα)

>Κείμενο μετά την ψηφοφορία στο ΕΚ>

ότι τα συστήματα διασφάλισης της ποιότητας θα ποικίλλουν από το ένα κράτος μέλος στο άλλο και από το ένα ίδρυμα τριτοβάθμιας εκπαίδευσης στο άλλο, δεδομένου ότι υπάρχουν διαφορές ως προς το μέγεθος, τη διάρθρωση, το οικονομικό πλαίσιο, τα θεσμικά χαρακτηριστικά και τις παιδαγωγικές αντιλήψεις των ιδρυμάτων τριτοβάθμιας εκπαίδευσης.

(Τροπολογία 13)

Μέρος Ι, τμήμα Α, εισαγωγική πρόταση

>Αρχικό κείμενο>

Α. να θεσπίσουν, στο πλαίσιο των αρμοδιοτήτων τους για την οργάνωση των οικείων συστημάτων τριτοβάθμιας εκπαίδευσης, διαφανή συστήματα αξιολόγησης και διασφάλισης της ποιότητας, με σκοπό:

>Κείμενο μετά την ψηφοφορία στο ΕΚ>

Α. να θεσπίσουν, με αυστηρή προσήλωση στις αρμοδιότητές τους για την οργάνωση των οικείων συστημάτων, στις εκάστοτε συνταγματικές και δημοσιονομικές συνθήκες και στην αρχή της αυτονομίας των ιδρυμάτων τριτοβάθμιας εκπαίδευσης, διαφανή συστήματα αξιολόγησης της ποιότητας, με σκοπό:

(Τροπολογία 14)

Μέρος Ι, τμήμα Α, πρώτη παύλα

>Αρχικό κείμενο>

- τη διαφύλαξη της ποιότητας της τριτοβάθμιας εκπαίδευσης σύμφωνα με τις οικονομικές, κοινωνικές και πολιτιστικές συνθήκες που ισχύουν στη χώρα τους, λαμβάνοντας επίσης υπόψη την ευρωπαϊκή διάσταση και τις παγκόσμιες απαιτήσεις[semigr ]

>Κείμενο μετά την ψηφοφορία στο ΕΚ>

- τη διαφύλαξη της ποιότητας της τριτοβάθμιας εκπαίδευσης σύμφωνα με τις οικονομικές, κοινωνικές και πολιτιστικές συνθήκες που ισχύουν στη χώρα τους, λαμβάνοντας επίσης υπόψη την ευρωπαϊκή διάσταση και τη συνεχώς μεταβαλλόμενη παγκόσμια πραγματικότητα[semigr ]

(Τροπολογία 15)

Μέρος Ι, τμήμα Α, δεύτερη παύλα

>Αρχικό κείμενο>

- την παροχή βοήθειας στα ιδρύματα τριτοβάθμιας εκπαίδευσης ώστε να χρησιμοποιούν τεχνικές διασφάλισης της ποιότητας ως κατευθυντήριους μηχανισμούς για την εξασφάλιση της οργανωτικής ευελιξίας με σκοπό τη διαρκή βελτίωση εντός ενός ταχέως μεταβαλλόμενου περιβάλλοντος[semigr ]

>Κείμενο μετά την ψηφοφορία στο ΕΚ>

- την παρότρυνση και παροχή βοήθειας στα ιδρύματα τριτοβάθμιας εκαπίδευσης ώστε να χρησιμοποιούν τεχνικές διασφάλισης της ποιότητας ως μέσα για την καλύτερη προσαρμογή στις απαιτήσεις ενός ταχέως μεταβαλλόμενου περιβάλλοντος στο πλαίσιο της γενικής αποστολής των εκπαιδευτικών ιδρυμάτων για έρευνα και κατάρτιση[semigr ]

(Τροπολογία 16)

Μέρος Ι, τμήμα Α, τρίτη παύλα

>Αρχικό κείμενο>

- να λειτουργήσουν ως πόλοι για την ευρωπαϊκή και παγκόσμια συνεργασία προκειμένου να λαμβάνονται υπόψη οι αμοιβαίες εμπειρίες για την επίτευξη των δύο ανωτέρω στόχων[semigr ]

>Κείμενο μετά την ψηφοφορία στο ΕΚ>

- να υποστηρίξουν τη συνεργασία και τις ανταλλαγές εμπειριών στους τομείς αυτούς μεταξύ των ιδρυμάτων τριτοβάθμιας εκπαίδευσης και των λοιπών ενδιαφερομένων πλευρών εντός της ΕΕ[semigr ]

(Τροπολογία 17)

Μέρος Ι, τμήμα Α, εδάφιο 1α (νέο)

>Κείμενο μετά την ψηφοφορία στο ΕΚ>

συνιστά στα κράτη μέλη να δημιουργήσουν συστήματα αξιολόγησης και για τον τομέα της έρευνας, προκειμένου να διασφαλισθεί η απαραίτητη συνεκτικότητα[semigr ]

(Τροπολογία 18)

Μέρος Ι, τμήμα Β, εισαγωγική πρόταση

>Αρχικό κείμενο>

Β. να θεμελιώσουν τα συστήματα αξιολόγησης και διασφάλισης της ποιότητας στις παρακάτω αρχές:

>Κείμενο μετά την ψηφοφορία στο ΕΚ>

Β.να αναπτύξουν συστήματα αξιολόγησης και διασφάλισης της ποιότητας που θα περιλαμβάνουν τα ακόλουθα στοιχεία τα οποία προέρχονται από διάφορα συστήματα αξιολόγησης και έχουν αποδειχθεί χρήσιμα κατά την εκτέλεση πιλοτικών προγραμμάτων:

(Τροπολογία 19)

Μέρος Ι, τμήμα Β, πρώτο στοιχείο

>Αρχικό κείμενο>

Αυτονομία και ανεξαρτησία των αρχών που είναι επιφορτισμένες με την αξιολόγηση και τη διασφάλιση της ποιότητας

>Κείμενο μετά την ψηφοφορία στο ΕΚ>

Διασφάλιση της αυτονομίας και της ανεξαρτησίας των αρχών που είναι επιφορτισμένες με την αξιολόγηση και τη διασφάλιση της ποιότητας τόσο έναντι της πολιτικής εξουσίας όσο και έναντι των ίδιων των ιδρυμάτων τριτοβάθμιας εκπαίδευσης.

(Τροπολογία 20)

Μέρος Ι, τμήμα Β, δεύτερο στοιχείο

>Αρχικό κείμενο>

Αντιστοιχία των διαδικασιών αξιολόγησης και των ιδιαίτερων χαρακτηριστικών των ιδρυμάτων με παράλληλο σεβασμό της αυτονομίας τους.

>Κείμενο μετά την ψηφοφορία στο ΕΚ>

Συνυπολογισμός των ιδιαίτερων θεσμικών χαρακτηριστικών των ιδρυμάτων και των παιδαγωγικών τους αντιλήψεων κατά τη διαμόρφωση διαδικασιών για τη διαφύλαξη και την προστασία της αυτονομίας και του ιδιαίτερου χαρακτήρα τους.

(Τροπολογία 21)

Μέρος Ι, τμήμα Β, δεύτερο στοιχείο, υπάρχον εδάφιο

>Αρχικό κείμενο>

Κάθε διαδικασία αξιολόγησης και διασφάλισης της ποιότητας πρέπει να περιλαμβάνει ερωτήματα για την αντίληψη που έχουν τα ιδρύματα για τον εαυτό τους, για παράδειγμα σε ό,τι αφορά τον ορισμό της αποστολής τους, τόσο στο επίπεδο του συνόλου του ιδρύματος όσο και σε επίπεδο σχολών ή διαφορετικών επιστημονικών κλάδων, προκειμένου να μπορούν να δοθούν διαφοροποιημένες απαντήσεις ως προς την εκπαίδευση και την κατάρτιση στα διάφορα αιτήματα της κοινωνίας της αγοράς εργασίας και της κοινωνίας γενικότερα.

>Κείμενο μετά την ψηφοφορία στο ΕΚ>

Διαγράφεται

(Τροπολογία 22)

Μέρος Ι, τμήμα Β, τρίτο στοιχείο

>Αρχικό κείμενο>

Εσωτερικά και εξωτερικά στοιχεία των διαδικασιών.

>Κείμενο μετά την ψηφοφορία στο ΕΚ>

Συνδυασμός διαδικαστικών στοιχείων εσωτερικού προβληματισμού με εκτιμήσεις εξωτερικών εμπειρογνωμόνων.

(Τροπολογία 23)

Μέρος Ι, τμήμα Β, τρίτο στοιχείο, υπάρχον εδάφιο

>Αρχικό κείμενο>

Κάθε διαδικασία αξιολόγησης και διασφάλισης της ποιότητας πρέπει να περιλαμβάνει τόσο ένα σκέλος εσωτερικού προβληματισμού όσο και ένα εξωτερικό σκέλος που θα βασίζεται στη γνώμη εξωτερικών εμπειρογνωμόνων.

>Κείμενο μετά την ψηφοφορία στο ΕΚ>

Διαγράφεται

(Τροπολογία 24)

Μέρος Ι, τμήμα B, τέταρτο στοιχείο

>Αρχικό κείμενο>

Συμμετοχή όλων των ενδιαφερόμενων μερών

>Κείμενο μετά την ψηφοφορία στο ΕΚ>

Συμμετοχή διδασκόντων, διδασκομένων και διοικητικού προσωπικού στο εσωτερικό σκέλος και, αναλόγως του αντικειμένου της αξιολόγησης ή της διαδικασίας αξιολόγησης, αποφοίτων, κοινωνικών εταίρων, εκπροσώπων του επιχειρησιακού κλάδου, γονέων, επαγγελματικών ενώσεων και ξένων εμπειρογνωμόνων, οι οποίοι με τις γνώσεις τους σχετικά με τις πρακτικές που εφαρμόζονται σε άλλες χώρες, μπορούν να εμπλουτίζουν τη διαδικασία και να συμβάλλουν στην καλύτερη αμοιβαία πολιτιστική κατανόηση στο εξωτερικό σκέλος[semigr ]

(Τροπολογία 25)

Μέρος Ι, τμήμα Β, τέταρτο στοιχείο, πρώτο εδάφιο

>Αρχικό κείμενο>

Στο σκέλος της εσωτερικής αξιολόγησης πρέπει να συμμετέχουν όλοι οι αρμόδιοι συντελεστές του ιδρύματος στο πλαίσιο της διαδικασίας του εσωτερικού προβληματισμού, και συγκεκριμένα το διδακτικό προσωπικό, το διοικητικό προσωπικό που είναι υπεύθυνο για τον ακαδημαϊκό και επαγγελματικό προσανατολισμό καθώς και οι σπουδαστές.

>Κείμενο μετά την ψηφοφορία στο ΕΚ>

Διαγράφεται

(Τροπολογία 26)

Μέρος Ι, τμήμα Β, τέταρτο στοιχείο, δεύτερο εδάφιο

>Αρχικό κείμενο>

Το εξωτερικό σκέλος πρέπει να συνίσταται σε μια διαδικασία συνεργατικής διαβούλευσης και παροχής συμβουλών μεταξύ των εξωτερικών ανεξάρτητων εμπειρογνωμόνων και των συντελεστών του εκπαιδευτικού ιδρύματος.

>Κείμενο μετά την ψηφοφορία στο ΕΚ>

Διαγράφεται

(Τροπολογία 27)

Μέρος Ι, τμήμα Β, τέταρτο στοιχείο, τρίτο εδάφιο

>Αρχικό κείμενο>

Οι απόφοιτοι, οι κοινωνικοί εταίροι, οι επαγγελματικές ενώσεις και οι άλλες κοινωνικές ομάδες που έχουν σχέση με το αντικείμενο, θα πρέπει να εκπροσωπούνται στις ομάδες των εμπειρογνωμόνων, προκειμένου τα σχετικά κοινωνικά και επαγγελματικά κριτήρια να λαμβάνονται υπόψη στη διαδικασία αξιολόγησης.

>Κείμενο μετά την ψηφοφορία στο ΕΚ>

Διαγράφεται

(Τροπολογία 28)

Μέρος Ι, τμήμα Β, τέταρτο στοιχείο, τέταρτο εδάφιο

>Αρχικό κείμενο>

Θα ήταν σκόπιμο να ενθαρρυνθεί η συμμετοχή ξένων εμπειρογνωμόνων από άλλο κράτος μέλος στις αξιολογήσεις που ανατίθενται στους εμπειρογνώμονες άλλων ιδρυμάτων της τριτοβάθμιας εκπαίδευσης, οι οποίοι θα μπορούσαν να συμβάλουν στην αξιολόγηση καταθέτοντας τις εμπειρίες που έχουν αποκτηθεί σε άλλες χώρες, συγκρίνοντας τις διαδικασίες που αξιολογούνται με τα ισχύοντα στο εξωτερικό πρότυπα και δίνοντας το προβάδισμα στην κατανόηση του πολιτιστικού πλαισίου.

>Κείμενο μετά την ψηφοφορία στο ΕΚ>

Διαγράφεται

(Τροπολογία 42)

Μέρος Ι, τμήμα Β, πέμπτο στοιχείο

>Αρχικό κείμενο>

Δημοσίευση εκθέσεων αξιολόγησης

>Κείμενο μετά την ψηφοφορία στο ΕΚ>

Δημοσίευση των αποτελεσμάτων ανάλογα με τις δυνατότητες και τις συνθήκες κάθε κράτους μέλους και κάθε ιδρύματος τριτοβάθμιας εκπαίδευσης

(Τροπολογία 29)

Μέρος Ι, τμήμα Δα (νέο)

>Κείμενο μετά την ψηφοφορία στο ΕΚ>

Δα. να χρησιμοποιήσουν όλους τους διαθέσιμους δημοσιονομικούς πόρους από τα ήδη εκτελούμενα κοινοτικά προγράμματα (π.χ. ΣΩΚΡΑΤΗΣ), και να αναγνωρίσουν τις εμπειρίες που έχουν αποκομισθεί στο πλαίσιο αυτών των προγραμμάτων, καθώς και να διευρύνουν τα υφιστάμενα δίκτυα.

(Τροπολογία 30)

Μέρος ΙΙ, εισαγωγική πρόταση

>Αρχικό κείμενο>

ΙΙ. ΚΑΙ, ΓΙΑ ΤΟ ΣΚΟΠΟ ΑΥΤΟ, ΚΑΛΕΙ ΤΗΝ ΕΠΙΤΡΟΠΗ:

>Κείμενο μετά την ψηφοφορία στο ΕΚ>

ΙΙ. ΚΑΙ, ΓΙΑ ΤΟ ΣΚΟΠΟ ΑΥΤΟ, ΚΑΛΕΙ ΤΗΝ ΕΠΙΤΡΟΠΗ ΚΑΙ ΤΑ ΚΡΑΤΗ ΜΕΛΗ:

(Τροπολογία 31)

Μέρος ΙΙ, παράγραφος 1, πρώτο εδάφιο

>Αρχικό κείμενο>

1. να υποστηρίξει τη δημιουργία ενός «Ευρωπαϊκού δικτύου για την αξιολόγηση της ποιότητας» που θα αποτελείται, εφενός, από τις αρμόδιες αρχές για την αξιολόγηση της ποιότητας στην τριτοβάθμια εκπαίδευση, οι οποίες θα καθορισθούν από τα κράτη μέλη και αφετέρου, από οργανώσεις και ενώσεις εντός της Ευρωπαϊκής Κοινότητας με την απαιτούμενη πείρα στον τομέα της αξιολόγησης και της διασφάλισης της ποιότητας στην τριτοβάθμια εκπαίδευση.

>Κείμενο μετά την ψηφοφορία στο ΕΚ>

1. να υποστηρίξει την επέκταση και την ολοκλήρωση των υφισταμένων διαρθρώσεων για τη δημιουργία ενός «Ευρωπαϊκού δικτύου για την αξιολόγηση της ποιότητας» που θα αποτελείται, εφενός, από τις αρμόδιες αρχές για την αξιολόγηση της ποιότητας στην τριτοβάθμια εκπαίδευση, οι οποίες θα καθορισθούν από τα κράτη μέλη και αφετέρου, από οργανώσεις και ενώσεις εντός της Ευρωπαϊκής Κοινότητας με την απαιτούμενη πείρα στον τομέα της αξιολόγησης και της διασφάλισης της ποιότητας στην τριτοβάθμια εκπαίδευση.

(Τροπολογία 32)

Μέρος ΙΙ, παράγραφος 1, δεύτερο εδάφιο, σημείο α)

>Αρχικό κείμενο>

α) ανταλλαγή πληροφοριών και εμπειριών στο πλαίσιο της διοργάνωσης ευρωπαϊκών διασκέψεων και εργαστηρίων και της χρησιμοποίησης νέων τεχνολογιών[semigr ]

>Κείμενο μετά την ψηφοφορία στο ΕΚ>

α) ανταλλαγή πληροφοριών και εμπειριών, π.χ. στο πλαίσιο της διοργάνωσης ευρωπαϊκών διασκέψεων και εργαστηρίων και της χρησιμοποίησης σύγχρονων τεχνολογιών πληροφοριών και επικοινωνιών[semigr ]

(Τροπολογία 33)

Μέρος ΙΙ, παράγραφος 1, δεύτερο εδάφιο, σημείο δ)

>Αρχικό κείμενο>

δ) άλλη βοήθεια προς τα ιδρύματα τριτοβάθμιας εκπαίδευσης, συγκεκριμένα δίνοντας πληροφορίες σχετικές με τις μεθοδολογικές εξελίξεις και παραδείγματα ορθής πρακτικής, διευκολύνοντας την επαφή με τους διεθνείς εμπειρογνώμονες και διαμορφώνοντας ένα «φυτώριο» ή επίσης ετοιμάζοντας ένα «οπλοστάσιο μεθοδολογικών εργαλείων»[semigr ]

>Κείμενο μετά την ψηφοφορία στο ΕΚ>

δ) άλλη βοήθεια προς τα ιδρύματα τριτοβάθμιας εκπαίδευσης, συγκεκριμένα δίνοντας πληροφορίες σχετικές με τις μεθοδολογικές εξελίξεις και παραδείγματα ορθής πρακτικής, διευκολύνοντας την επαφή με τους διεθνείς εμπειρογνώμονες, π.χ. διαμορφώνοντας ένα «φυτώριο» ή επίσης ετοιμάζοντας ένα «οπλοστάσιο μεθοδολογικών εργαλείων»[semigr ]

(Τροπολογία 34)

Μέρος ΙΙ, παράγραφος 1, δεύτερο εδάφιο, σημείο στ)

>Αρχικό κείμενο>

στ) επεξεργασία μεθοδολογιών με στόχο την καλύτερη ένταξη των πτυχιούχων στην ευρωπαϊκή αγορά εργασίας[semigr ]

>Κείμενο μετά την ψηφοφορία στο ΕΚ>

στ) επεξεργασία μεθοδολογιών με στόχο να δοθεί η δυνατότητα στα ιδρύματα τριτοβάθμιας εκαπίδευσης να εκπληρώνουν πλήρως όλα τους τα καθήκοντα[semigr ]

(Τροπολογία 35)

Μέρος ΙΙ, παράγραφος 1, τρίτο εδάφιο

>Αρχικό κείμενο>

Το «Ευρωπαϊκό δίκτυο για την αξιολόγηση της ποιότητας» θα μπορεί να επωφεληθεί από την κοινοτική στήριξη στο πλαίσιο των προγραμμάτων ΣΩΚΡΑΤΗΣ και LEONARDO DA VINCI, σύμφωνα με τους στόχους και τις κανονικές διαδικασίες των προγραμμάτων αυτών. Για να συμβεί αυτό στην περίπτωση του LEONARDO, απαραίτητη προϋπόθεση είναι η πραγματική συμμετοχή και ενεργός παρουσία των επιχειρήσεων στη διαδικασία της διασφάλισης της ποιότητας της τριτοβάθμιας εκπαίδευσης[semigr ] αλλά το ίδιο θα ήταν ευκταίο και στην περίπτωση του προγράμματος ΣΩΚΡΑΤΗΣ.

>Κείμενο μετά την ψηφοφορία στο ΕΚ>

Το «Ευρωπαϊκό δίκτυο για την αξιολόγηση της ποιότητας» θα μπορεί να επωφεληθεί από την κοινοτική στήριξη στο πλαίσιο των προγραμμάτων ΣΩΚΡΑΤΗΣ και LEONARDO DA VINCI, σύμφωνα με τους στόχους και τις κανονικές ανοικτές και διαφανείς διαδικασίες των προγραμμάτων αυτών. Για να συμβεί αυτό στην περίπτωση του LEONARDO, απαραίτητη προϋπόθεση είναι η πραγματική συμμετοχή και ενεργός παρουσία των επιχειρήσεων στη διαδικασία της διασφάλισης της ποιότητας της τριτοβάθμιας εκπαίδευσης[semigr ] αλλά το ίδιο θα ήταν ευκταίο και στην περίπτωση του προγράμματος ΣΩΚΡΑΤΗΣ.

(Τροπολογία 36)

Μέρος ΙΙ, παράγραφος 2

>Κείμενο μετά την ψηφοφορία στο ΕΚ>

ΙΙΙ. ΚΑΙ, ΚΑΛΕΙ ΤΗΝ ΕΠΙΤΡΟΠΗ:

>Αρχικό κείμενο>

2. να υποβάλλει κάθε δύο χρόνια στο Συμβούλιο, το Ευρωπαϊκό Κοινοβούλιο και τα αρμόδια όργανα εκθέσεις για την ανάπτυξη των συστημάτων αξιολόγησης και διασφάλισης της ποιότητας στα διάφορα κράτη μέλη καθώς και για τις ευρωπαϊκές δραστηριότητες συνεργασίας στον τομέα αυτό[semigr ]

>Κείμενο μετά την ψηφοφορία στο ΕΚ>

να υποβάλλει κάθε δύο χρόνια στο Συμβούλιο, το Ευρωπαϊκό Κοινοβούλιο και τα αρμόδια όργανα εκθέσεις για την ανάπτυξη των συστημάτων αξιολόγησης και διασφάλισης της ποιότητας στα διάφορα κράτη μέλη για τις ευρωπαϊκές δραστηριότητες συνεργασίας στον τομέα αυτό, καθώς και για την πρόοδο που έχει σημειωθεί όσον αφορά την επίτευξη των προαναφερομένων στόχων[semigr ]

>Αρχικό κείμενο>

να υποβάλλει, υπό το πρίσμα των συμπερασμάτων των εκθέσεων αυτών, κάθε πρόταση που θεωρεί κατάλληλη για την ενίσχυση της διασφάλισης της ποιότητας στην τριτοβάθμια εκπαίδευση[semigr ]

>Κείμενο μετά την ψηφοφορία στο ΕΚ>

να υποβάλλει, υπό το πρίσμα των συμπερασμάτων των εκθέσεων αυτών, κάθε πρόταση που θεωρεί κατάλληλη για την ενίσχυση της διασφάλισης της ποιότητας στην τριτοβάθμια εκπαίδευση και της συνεργασίας των κρατών μελών.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση σύστασης του Συμβουλίου που αφορά την ευρωπαϊκή συνεργασία στον τομέα της διασφάλισης της ποιότητας στην τριτοβάθμια εκπαίδευση (COM(97)0159 - C4-0263/97 - 97/0121(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (CΟΜ(97)0159 - 97/0121 (SYN),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ και τα άρθρα 126 και 127 της Συνθήκης ΕΚ (C4-0263/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδότηση της Επιτροπής Απασχόλησης και Κοινωνικών Υποθέσεων (A4- 0358/97),

1. εγκρίνει την πρόταση της Επιτροπής υπό την επιφύλαξη των τροπολογιών του Κοινοβουλίου[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να ενσωματώσει τις τροποποιήσεις του Κοινοβουλίου στην κοινή θέση την οποία θα εγκρίνει σύμφωνα με το άρθρο 189 Γ, σημείο α) της Συνθήκης ΕΚ[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.